SAITUAL AH INDEPENDENCE DAY 2024 CELEBRATION COMMITTEE  MEETING VAWI 2NA NEI,"1321/2024-2025 Dated Saitual the 25th July 2024: Vawiin khan DC Conference Hall - Saitual ah Dr.Lalngura Tlau, Deputy Commissioner kaihhruaina in Independence Day  hman dan tur chungchanga meeting vawi 2na neih a ni a, meeting hmasa thurel bawhzui ngaite bakah hemi hun atana chanvo neitute leh mawhphurhna hrang hrangte sawi  ho a ni. Chairman Dr. Lalngura Tlau  hun chep tak kara meeting ngai pawimawha an lokal chu lawmawm a tih thu a sawi a. Saitualah pawh urhsun tak leh tluang taka hman anih theih nan ngaihtuahnate seng tlang a,theihtawp chhuah turin kalkhawmte a chah a ni. India khua leh tui tan chuan he ni hi ni pawimawh tak a nih angin sawrkar laipui pawhin angai hlu em em a, phak tawka ropui taka lawm hi a phu a ni a ti. Kum 2024 Independence Day hman dan tur meeting vawi-2na ah ah hian agenda hrang hrang ngaihtuah a ni a, Independence Day lawmna a tana sum thawhkhawm luh tawh dan report ngaihthlak niin Ceremonial programme thlirho nghal a ni a, heng bakah hian celebration secretary ruat, ground sira flag/tri- colour zar kual, district level/state level a mi hmingtha te chawimawina award sem, march past endiktu ruat, inspection vehicle tur, sawrkar department hrang hrang achievement report, sports discipline hrang hranga prize money, VIP’s at Home programme te bakah  I-Day puala faina hapta neih chungchangte sawiho a ni. Independence Day lawmna hi Keifang Centenary Sport Complex, Saitual-ah August ni 15, 2024 (Thawhlehni) chawhma Dar10:30PM -ah hman tura tih a ni a, khuallian atan  Prof.Lalnilawma, Hon’ble Minister of State (i/c Rural Development Dept, Horticulture Department,Public health Engeneering Dept) chu khuallian tur niin hemi ni ah hian ni chhuah ruala  Sawrkar office hrang hrang bakah mimal intinah hnam puan zar tura tih a ni bawk. He hunah ah hian Saitual District chhunga a Head of Offices, Banks, Party aiawh, Jt VC aiawh,Ex-service unit aiawh, All NGO hrang hrang aiawhte bakah Saitual Journalist aiawhte an tel thei a ni. Attachment Loading attachment...",Dated: 25 th Jul 24 6:21 PM,https://dipr.mizoram.gov.in/post/saitual-ah-independence-day-2024-celebration-committee-meeting-vawi-2na-nei